**Ceļošanas akcijas “Kļūsti par Via Hanseatica ekspertu!’’**

**nolikums**

**1.** Ceļošanas akciju „Kļūsti par Via Hanseatica ekspertu!’’ (turpmāk – akcija) **organizē** **Vidzemes plānošanas reģions sadarbībā ar Amatas, Beverīnas, Burtnieku, Cēsu, Kocēnu, Pārgaujas, Raunas, Strenču novadu un Valmieras pilsētas pašvaldībām**.

**2. Akcijas mērķis** ir veicināt tūrisma maršruta ‘’Via Hanseatica’’ (turpmāk – *Via Hanseatica*) teritorijas atpazīstamību, tūrisma attīstību un Latvijas apceļotāju interesi apmeklēt *Via Hanseatica* teritorijā esošās tūristu piesaistes vietas Latvijā un popularizēt *Via Hanseatica* mājaslapas (<http://www.viahanseatica.info/>) atjaunoto versiju un maršruta plānotāju.

**3.** **Akcijas norises vieta:** Amatas, Beverīnas, Burtnieku, Cēsu, Kocēnu, Pārgaujas, Raunas, Strenču novadu un Valmieras pilsētas teritorijas.

**4.** **Akcijas norises laiks:** no 2019. gada **1. oktobra** līdz 2019. gada **31. oktobrim**.

**5.** Par akcijas dalībnieku var kļūt **ikviens Latvijas iedzīvotājs vai viesis, kurš** apņemas ievērot **akcijas noteikumus:**

**5.1.** **No 2019. gada 1.** līdz **2019. gada 31. oktobrim**, izmantojot *ViaHanseatica* mājaslapā esošo maršruta plānotāju, dalībniekiem, atzīmējot akcijas norises vietā (Amatas, Beverīnas, Burtnieku, Cēsu, Kocēnu, Pārgaujas, Raunas, Strenču novadu un Valmieras pilsēta) esošos objektus, jāizveido savs maršruts un maršruta links jānosūta uz e-pastu **vai** jādalās ar izveidoto saiti un objektu fotogrāfijām sociālajos tīklos (facebook.com; instagram.com)

**5.2. Informācija pieejama** *Via Hanseatica* **Facebook.com** *Tūrisma maršruts Via Hanseatica (*[*https://www.facebook.com/ViaHanseaticaLatvija/*](https://www.facebook.com/ViaHanseaticaLatvija/)) lapā.

**5.3.** Pirms tiek apmeklēts akcijas objekts, vēlams pārliecināties par tā pieejamību izvēlētajā apmeklējuma laikā, kā arī par ieejas maksu.

**5.4.** Lai piedalītos akcijā un pretendētu uz balvām, akcijas dalībniekam:

* *ViaHanseatica* mājaslapā esošajā maršruta plānotājā jāizveido savs maršruts**;**
* **jāapmeklē vismaz pieci akcijas tūrisma objekti, iekļaujot vismaz divas garšas pieturvietas, kas atrodamas Via Hanseatica mājaslapas “Izgaršo” sadaļā;**
* **apmeklētajos objektos jāuzņem fotogrāfijas;**
* fotogrāfijas jāpublicē sociālajos tīklos Facebook un/vai Instagram, pievienojot mirkļbirku #ViaHanseatica;
* saite ar izveidoto ierakstu, kā arī ceļojuma plānotājā izveidotā maršruta saite jānosūta uz e-pastu **via.hanseatica@gmail.com**

**5.4.** Fotogrāfijā var būt redzams gan **akcijas dalībnieks** ar apmeklēto objektu, gan **tikai akcijas** **objekts.** Akcijas dalībnieks var piedalīties akcijā tikai ar ceļošanas laikā uzņemtajām fotogrāfijām.

**5.6.** Piedaloties akcijā, tās **dalībnieks piekrīt**, ka akcijas **fotogrāfijas** **var tikt izmantotas** akcijas organizatoru sociālajos tīklos un reklāmas materiālos bez papildu finansiālās vai cita veida atlīdzības.

**5.7.** Līdz ar fotogrāfijas iesniegšanu, akcijas dalībnieks apliecina, ka visas fotogrāfijā redzamās personas ir piekritušas fotogrāfijas publiskošanai un ievērotas Eiropas Parlamenta un Padomes Regulas (ES) 2016/679 (2016.gada 27.aprīlis) (Vispārīga datu aizsardzības regula) prasības par fizisko personu aizsardzību attiecībā uz personas datu apstrādi un šādu datu brīvu apriti.

**6.** **2019. gada 5. novembrī** tiks **rīkota izloze**, kuras rezultātā tiks noskaidroti trīs uzvarētāji, kas pretendēs uz balvu.

**6.1.** **Galvenā balva (3 balvas) - 200 EUR dāvanu karte ceļojumam tūrisma aģentūrā ‘’Impro ceļojumi’’.**

**7.** Balvas ieguvēji tiks paziņoti **2019. gada 5. novembrī** ‘’live’’ (tiešsaistē) *Via Hanseatica* *instagram.com* un *facebook.com* sociālajos medijos.

**8.** Lai vienotos par balvu saņemšanu, ar uzvarētājiem *Via Hanseatica* pārstāvji **sazināsies personīgi, izmantojot e-pastu.** Balvas iespējams saņemt līdz 2019.gada 31.decembrim. Sākot no 2020. gada 1. janvāra, akcijas organizētāji ir tiesīgi izmantot balvu citai akcijai, konkursam vai aktivitātei.